Županijsko natjecanje iz elementarne robotike pod nazivom Robokup za područje Splitsko-dalmatinske županije održano je u Splitu na Prirodoslovno - matematičkom fakultetu.

Organizator natjecanja je Hrvatska zajednica tehničke kulture, a domaćini i suorganizatori natjecanja su bili Udruga za robotiku "Inovatic", Zajednica tehničke kulture Split i Udruga "Mladi robotičari". Natjecanje je namijenjeno učenicima viših razreda osnovne škole koji se bave robotikom kao izvannastavnom aktivnošću unutar škola, klubova mladih tehničara ili udruga za robotiku i tehničku kulturu. Cilj ovakvog natjecanja je razvijati interes među mladima za robotiku i tehničku kulturu općenito. Od ove godine po prvi put se provodi i županijska razina Robokup natjecanja gdje najbolje plasirane ekipe iz županija odlaze dva dana na završnicu državnog natjecanja koje će okupiti najbolje ekipe u Stubičkim toplicama 25. i 26. siječnja ove godine.

Na natjecanju su sudjelovale natjecateljske ekipe s otoka Brača (Udruga robo Brač), s otoka Hvara (OŠ Jelsa), iz Kaštela (OŠ Kneza Trpimira), i Splita (ZTK Split, Udruga za robotiku „Inovatic“, Udruga "Mladi robotičari", OŠ Gripe i OŠ Kamen Šine). Ukupno je sudjelovalo 36 učenika podijeljenih u 12 ekipa, prva tri mjesta osvojili su:

**1. Zajednica tehničke kulture Split**

Antonio Ćudina
Deni Antolić
Dominik Beronja
Mentor: Toni Jagnjić

**2. Udruga za robotiku "INOVATIC"**

Ivor Krstulović

Luka Arnerić

Marko Ćikotić

Mentor: Jozo Pivac

**3. OŠ Kman - Kocunar**

Petar Matešić

Bruno Doljanin

Ivan Domazet

Mentorica: Ivana Ora